Държавен вестник, бр. 103, 2016 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  103
или добив на подземни богатства – нефт и 
природен газ, във водите по чл. 2, ал. 1 или 
във връзка с такива дейности.
(2) Планът по ал. 1 се изготвя в съответ-
ствие с част 10 от приложение № 3. 
(3) Титулярят на разрешение или концеси-
онерът, или операторът, или собственикът, в 
зависимост от конкретния случай, поддържа 
необходимото оборудване и квалификация на 
персонала в съответствие с вътрешния авариен 
план, така че да са на разположение по всяко 
време, като при необходимост ги предоставя 
на разположение на органа по чл. 3, ал. 2.
(4) Вътрешният авариен план, изготвен от 
титуляря на разрешение или от концесионера, 
или от оператора, или от собственика, в зави-
симост от конкретния случай, се привежда в 
изпълнение незабавно при голяма авария или 
при ситуация, при която има непосредствен 
риск от голяма авария.
(5) Планът по ал. 1 се актуализира при 
всяко съществено изменение на доклада за 
големите опасности по чл. 22, ал. 1, т. 5 или 
на уведомленията по чл. 22, ал. 1, т. 8 – 10. 
Актуализацията на плана се подава до органа 
по чл. 3, ал. 5.
(6) Вътрешният авариен план се съчетава с 
други мерки, свързани със защитата и спасява-
нето на персонала от засегнатата инсталация, 
с цел осигуряване на личната безопасност и 
оцеляването.
Чл. 41. (1) Националният авариен план 
за борба с нефтени разливи в Черно море се 
въвежда в действие със заповед на министър-
председателя:
1. при големи разливи;
2. когато силите и средствата, включени 
в съответния авариен план, са недостатъчни 
за ликвидиране на разлива;
3. когато е необходима международна 
помощ в рамките на Европейския съюз, ре-
гионалното сътрудничество на страните от 
Черноморския басейн или от специализирани 
международни компании.
(2) Външният план за аварийно реагира-
не по чл. 3, ал. 2, т. 2 е неразделна част от 
плана по ал. 1.
(3) Външният план за аварийно реагиране 
обхваща всички нефтени и газови инсталации 
във водите по чл. 2, ал. 1 или свързаната ин-
фраструктура, както и областите, които биха 
могли да бъдат засегнати, като подробно се 
описват ролята и финансовите задължения 
на титулярите на разрешения или концеси-
онерите. 
(4) Външният план за аварийно реагиране 
се изготвя в съответствие с приложение № 8 
и т. 2 и 3 от приложение № 9 и се предоставя 
на разположение на Европейската комисия, 
на други държави – членки на Европейския 
съюз, които биха могли да бъдат засегнати, 
и на обществеността. 
(5) Когато предоставя на разположение 
външния план за аварийно реагиране, орга-
нът по чл. 3, ал. 4 гарантира, че оповестената 
информация не излага на риск безопасността 
и сигурността на нефтените и газовите ин-
сталации във водите по чл. 2, ал. 1 и тяхната 
експлоатация, включително не уврежда ико-
номическите интереси на държавите – членки 
на Европейския съюз, или личната безопас-
ност и благосъстоянието на служители на 
държавите членки.
(6) Външният план за аварийно реагиране 
се изготвя под ръководството на министъра на 
вътрешните работи от представители на Ми-
нистерството на транспорта, информационни-
те технологии и съобщенията, Министерството 
на енергетиката, Министерството на отбраната 
и други административни структури, свързани 
с управлението на морските пространства, 
съвместно с титулярите на разрешения или 
концесионерите, или операторите, или собстве-
ниците, в зависимост от конкретния случай. 
При изготвяне на плана се взема предвид 
актуалната редакция на вътрешните планове 
за аварийно реагиране на съществуващите 
или планираните инсталации или свързана-
та инфраструктура в областта, обхваната от 
външния план за аварийно реагиране.
(7) Предприемат се подходящи мерки за 
постигане на висока степен на обща съв-
местимост и оперативна съвместимост на 
оборудването и квалификацията за реагиране 
между всички държави – членки на Европей-
ския съюз, в географския регион и когато е 
целесъобразно, извън него. 
(8) Органите по чл. 3, ал. 1 насърчават 
отрасъла да разработва оборудване и предос-
тавят по договор услуги за реагиране, които 
са съгласувани и са оперативно съвместими 
в целия географски район.
(9) Министърът на транспорта, информаци-
онните технологии и съобщенията чрез ИАМА 
съхранява данни за оборудването и услугите 
за аварийно реагиране в съответствие с т. 1 от 
приложение № 9. Тези данни се предоставят на 
разположение на другите държави – членки на 
Европейския съюз, които биха могли да бъдат 
засегнати, на Европейската комисия, както 
и на съседни трети държави, при условията 
на взаимност.
(10) Титулярят на разрешение или конце-
сионерът, или операторът, или собственикът, 
в зависимост от конкретния случай, редовно 
извършва проверка на своята готовност за 
ефективна реакция при големи аварии и 
провежда ежегодно тренировки и учения 
съвместно с органите по чл. 3, ал. 2 – 5.
(11) Титулярят на разрешение или концеси-
онерът, или операторът, или собственикът, в 
зависимост от конкретния случай, предоставя 
ежегодни доклади на органите по чл. 3, ал. 3 
и 4 за резултатите от извършените проверки 
и проведените тренировки и учения по ал. 10.